als_Latn dik_Latn sag_Latn
Roza Anagnosti, “dhëmb për dhëmb” me ata që kërkojnë heqjen e filmave të vjetër
Ditët e fundit, debati për transmetimin ose jo të filmave të vjetër ka sjellë reagimet e dhjetëra aktorëve, regjisorëve apo qytetarëve të thjeshtë.
Një prej atyre që ka reaguar është edhe aktorja e mirënjohur Roza Anagnosti.
Sipas aktores, kush ka marrë përsipër këtë nismë nuk e njeh artin e filmit.
“Pse duhet ta kufizosh publikun? A jemi në demokraci? Pse kapen me filmin? Unë jam munduar të jem e vërtetë, kemi punuar me përkushtim, është dashur një punë e madhe paraprake dhe vijnë tani këta…”, – thotë aktorja në një intervistë me gazetaren e emisionit “Njerëz në fokus”.
Sipas saj, vlerësimi për filmat e kohës së komunizmit duhet bërë me mirëkuptim dhe jo me urrejtje.
“Duhet parë me gjakftohtësi, me mirëkuptim, jo me urrejtje, me agresivitet. Arti është art, është emocion, letërsi, muzikë”,- thotë aktorja.
Ndërsa Agron Tufa ka sqaruar se nuk bëhet fjalë për ndalimin e këtyre filmave, por për rregullimin e tyre.
“Filmat e periudhës së diktaturës komuniste, një pjesë e tyre e vogël paraqesin propagandë fyese, lënduese, shkojnë kundër lirive të garantuara me Kushtetutë.
Nuk kemi thënë që duhen ndaluar, por shpjeguar, nga shkalla e propagandës duhet t’i paraprihet me një bisedë shpjeguese, që të shpjegojnë kontekstin për brezin e ri”,- tha ai.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn